text: তালা উপজেলা জাসদের কাউন্সিল ১৬ ফেব্রয়ারি - sundarbontimes.com
  প্রকাশিত: ৮:৩৭ অপরাহ্ণ, জানুয়ারি ১৬, ২০২০ | আপডেট: ৮:৩৭:অপরাহ্ণ, জানুয়ারি ১৬, ২০২০
  ১৬ জানুয়ারি ২০২০ বৃহস্পতিবার জাতীয় সমাজতান্ত্রিক দল-জাসদ তালা উপজেলা শাখার এক জরুরি আলোচনা সভা, তালা উপজেলা জাসদের সভাপতি-বিশ্বাস আবুল কাশেমের সভাপতিত্বে ও সাধারণ সম্পাদক মোল্লা আব্দুর রাজ্জাক এর সঞ্চালনায়, পাটকেলঘাটা ডাকবাংলো চত্বরে বিকাল ৩ ঘটিকায় অনুষ্ঠিত হয়।
  উক্ত আলোচনা সভায় উপজেলা জাসদের নেতারা বলেন তালা উপজেলা জাসদের কমিটির মেয়াদ উত্তীর্ণ, সুশাসনের আন্দোলনকে বেগবান করতে জাসদ জাতীয় কাউন্সিল ২৮-২৯ ফেব্রুয়ারি ২০২০ সফল করার জন্য তালা উপজেলা জাসদের কাউন্সিল ও নতুন নেতৃত্ব প্রয়োজন। সকলের সম্মতিক্রমে ১৬ ই ফেব্রুয়ারি ২০২০ তালা উপজেলা জাসদের সম্মেলন ও কাউন্সিলের তারিখ নির্ধারিত হয়।
  এ সময় প্রধান অতিথি হিসেবে উপস্থিত ছিলেন-জাসদ কেন্দ্রীয় কার্যকরী কমিটির, সহ-সম্পাদক -শেখ ওবায়েদুস সুলতান বাবলু , বিশেষ অতিথি ছিলেন সাতক্ষীরা জেলা যুব জোটের সাধারণ সম্পাদক মিলন ঘোষাল , জেলা জাসদ ছাত্রলীগের ভারপ্রাপ্ত সাধারণ সম্পাদক ও উপজেলা জাসদ ছাত্রলীগের সাবেক সভাপতি -এস এম আবদুল আলীম, তালা উপজেলা জাসদের ,সাংগঠনিক সম্পাদক- সাংবাদিক মোঃ ফারুক হোসেন, ও উপজেলা ইউনিয়ন পর্যায়ের সকল নেতৃবৃন্দ প্রমুখ।